ועדת הפנים והגנת הסביבה, כנסת 20, פרוטוקול מספר 529, 2017-12-25 13:30

דוד אמסלם: אני פותח את ישיבת ועדת הפנים והגנת הסביבה.

דוד אמסלם: על סדר היום הצעת חוק התכנון והבנייה (תיקון מס' 117), התשע"ז-2017, דיון מחדש לפי סעיף 115 לתקנון הכנסת, מה שנקרא רביזיה.

יעל כהן-פארן: אדוני, אני יודעת שזמנכם קצר ולכן אני אשתדל לא להאריך.

יעל כהן-פארן: אני הגשתי רביזיה משום שהדיון הקודם היה לדעתי לא ראוי והמהירות בה אישרנו את הצעת החוק והסעיפים שתוקנו תוך כדי דיון הובאו אלינו ממש שנייה לפני ההצבעה.

יעל כהן-פארן: בוא נגיד שהיה מפתיע בנחפזותו.

יעל כהן-פארן: אני מבינה שב-1 לינואר 2018 נכנס חוק מכוני בקרה לתוקף ולכן הלחץ אבל בתוך כל הלחץ הזה, הפילו עלינו כל חמש דקות עוד איזה משהו ועוד משהו קטן ואני חושבת שכל ההליך היה לא ראוי.

יעל כהן-פארן: אני קוראת לעשות רביזיה כדי לדון.

יעל כהן-פארן: יש לנו כאן שבוע עד ה-1 לינואר 2018.

יעל כהן-פארן: אפשר לעשות דיונים כמו שאתה יודע ביום חמישי וביום ראשון.

יעל כהן-פארן: אנחנו לא צריכים לקבל את ההנחיות האלה.

יעל כהן-פארן: אנחנו כנסת, אנחנו כאן ועדת הכנסת, באה הממשלה ופשוט משוכת לנו בחוטים.

יעל כהן-פארן: ממש בובה.

יעל כהן-פארן: אנחנו ממש בובה על חוט.

יעל כהן-פארן: אנחנו לא צריכים לקבל את זה ולכן אני מבקשת רביזיה ולעשות דיון מעמיק יותר בדברים שהובאו לפנינו ושלא דנו בהם.

יעל כהן-פארן: תודה רבה.

דוד אמסלם: אני אענה לך בשנייה.

יעל כהן-פארן: גם אתה הופתעת מהדברים שהגיעו לכאן.

דוד אמסלם: בחוק הזה דנו ארוכות.

יעל כהן-פארן: ממש לא.

יעל כהן-פארן: על הדברים שהגיעו ברגע האחרון?

דוד אמסלם: את שאלת ואני עונה.

דוד אמסלם: חלק מהדיון הקודם, העלינו והשארנו את זה פתוח כולל כל הנושא הזה של מה שהם ביקשו להכניס.

דוד אמסלם: הכנסנו גם את הנושא של התיירות וגם את הנושא הזה של בתי הסוהר וכולי.

דוד אמסלם: עשינו דיון.

דוד אמסלם: מה שקרה כאן, בדרך כלל מקובל גם שלפני שאני עושה הצבעה על חוק כזה או אחר, אם יש איזה שינוי קטן שאני לא רואה אותו ברמת המהות, ולכן זה כך.

דוד אמסלם: בעיקרון אפשר לדון על כל חוק חודש, חודשיים, שלושה חודשים.

דוד אמסלם: זה נכון, אפשר לטייב אותו לכאורה והכול בסדר.

דוד אמסלם: אבל היות ובעצם יש לנו קצב חקיקה מאוד גבוה, אם הייתי מרגיש שהחוק הזה לא בשל, לא הייתי מביא אותו להצבעה.

דוד אמסלם: רבותיי, מי בעד הרביזיה?

דוד אמסלם: מי נגד?

דוד אמסלם: מי נמנע?

דוד אמסלם: בעד הרביזיה – מיעוט

דוד אמסלם: הרביזיה לא נתקבלה.

דוד אמסלם: הרביזיה לא התקבלה.

דוד אמסלם: תודה רבה והמשך יום טוב.